Cinc tra
lis plui impuartantis istituzions de comunitât musulmane bosgnache a
àn inviât une letare ae direzion de agjenzie statâl di statistiche
là che si dîs che lis categoriis su la partignince nazionâl,
religjose e linguistiche dai citadins, cemût che a son stadis
metudis jù intal test dal prossim censiment, a riscjin di meti in
pericul i atuâi ecuilibris internis de federazion e di creâ
divisions framieç dai bosgnacs. Contrari di ce che al jere sucedût
cul ultin censiment, chel dal 1993, si à decidût di doprâ il
tiermin bosgnac al puest di musulman, cundut che a son ancjemò tancj
i citadins di cheste comunitât che a àn miôr doprâ musulman ancje
tant che riferiment etnic – nazionâl. Si riscje alore che tancj a
fasin confusion e no si rivi a vê un cuadri esat de popolazion che
no à ancjemò rivât a fâ i conts cui efiets des vueris dai agns
’90 che a àn fat 100 mil muarts e disinis di miârs di sfolâts e
dispatriâts.
Font:
Balkan Insight, 29/04/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn hat_Latn fra_Latn bos_Latn